คือเริ่มจากกระโดดลงจากเตียงและรู้สึกเจ็บร้อนๆอัณฑะด้านซ้ายไปถึงขาหนีบและก็ปวดหลังซ้ายบริเวณเอวด้วย อยากทราบว่าเป็นอะไรหรอครับ เป็นมาได้2วัน
สวัสดีค่ะ ntwอาการปวดขาหนีบตรงอัณฑะข้างซ้ายไปถึงขาหนีบ อาจจะเกิดจาก กล้ามเนื้อบริเวณหว่างขาอักเสบ อาจสัมพันธ์กับท่าทาง มีจุดกดเจ็บ หรือเป็นอัณฑะอักเสบจากการติดเชื้อ มักมีปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้ ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ เส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้ โดยหากมีปัสสาวะที่ผิดปกติไป อาจนึกถึงภาวะการติดเชื้อในทางเดินปัสสาวะได้จากที่กล่าวมา ยังมีโอกาสเป็นไปได้หลายอย่างค่ะ จำเป็นต้องได้รับการตรวจร่างกายร่วมไปด้วย หรือตรวจปัสสาวะ ดังนั้นให้สังเกตอาการ ถ้ามีอาการเจ็บร้อนมากขึ้นเรื่อยๆ ลุกลาม มีก้อนผิดปกติตรงอัณฑะหรือขาหนีบ มีไข้ ปัสสาวะผิดปกติร่วมด้วย ควรไปพบแพทย์ ในเบื้องต้นพักผ่อน ไม่ไปกระทบกระแทกบริเวณที่ปวด ไม่ไปบีบหรือจับบริเวณที่ปวดบ่อยๆ กินยาแก้ปวดเพื่อบรรเทาอาการปวดได้